De quin tema parla el text?
Jan Raas (Heinkenszand, Borsele, 8 de novembre de 1952) va ser un ciclista neerlandès que fou professional entre 1975 i 1985, durant els quals va aconseguir 115 victòries. Era un bon esprinter, però aguanatava força bé la mitja muntanya.
El seu major èxit esportiu fou la medalla d'or aconseguida al Campionat del Món de 1979 disputat a Valkenburg. En el seu palmarès també destaquen deu triomfs d'etapa al Tour de França i la victòria a tres dels cinc Monuments del ciclisme. També obstenta el rècord de victòries en la clàssica Amstel Gold Race, amb cinc.
Raas no va mostrar interès pel ciclisme fins als 16 anys, moment en el qual va començar a competir en proves amateurs. Després de diverses victòries, incloent algun campionat nacional, Raas va donar el salt a la professionalitat el 1975 de la mà de Peter Post.
La seva carrera, plena d'èxits, va quedar marcada per una caiguada a la Milà-San Remo de 1984, que li provocà importants lesions. Després d'una recuperació llarga i dura, Raas no va tornar a ser el mateix d'abans, malgrat aconseguir algun triomf rellevant, i finalment es va retirar el 28 de maig de 1985.
Després de la seva retirada, Raas es va convertir en director esportiu de l'equip Kwantum, i posteriorment també de Superconfex, Buckler, WordPerfect, Novell i Rabobank. Després de patir un robatori el març de 1994, Raas va decidir deixar de ser director esportiu per ocupar-se només de les tasques de mànager de l'equip. Cap a la fi de 2003 es va deslligar totalment de l'equip Rabobank. La relació amb l'esponsor era força conflictiua.
El text tracta sobre esport.